**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Девете редовне сједнице Народне скупштине Републике Српске,**

**одржане 18, 19, 20, 25. и 26. фебруара и 3. марта 2020. године**

Девета редовна сједница Народне скупштине Републике Српске одржана је 18, 19, 20, 25. и 26. фебруара и 3. марта 2020. године у Бањој Луци.

Потпредсједница Народне скупштине Републике Српске Жељка Стојичић (у даљњем тексту: потпредсједница) отворила је Девету редовну сједницу и констатовала да постоји кворум за рад, те да су одсутни сљедећи народни посланици: Милан Радовић, Наташа Стевановић, Драган Галић, Бранко Бутулија, Недељко Чубриловић, Сенад Братић, Мирела Кајкут Зељковић и Ристо Марић.

На почетку сједнице потпредсједница је обавијестила присутне да ће се радити у пословнички предвиђеном радном времену, а да ће *дан за гласање* бити у четвртак, 20. фебруара 2020. године.

Такође, потпредсједница је навела да је Влада Републике Српске обавијестила Народну скупштину Републике Српске о промјени министра у саставу Владе, односно да је умјесто Неђе Трнинића за министра саобраћаја и веза Ђорђе Поповић.

Услиједило је полагање свечане заклетве новог министра саобраћаја и веза Ђорђа Поповића.

Прије преласка на расправу о приједлогу дневног реда Девете редовне сједнице Народне скупштине Републике Српске, потпредсједница је отворила расправу о **Записнику са Осме редовне сједнице Народне скупштине Републике Српске, одржане 26, 27. и 28. новембра, те 3, 4, 5, 6, 10. и 11. децембра 2019. године.**

За расправу није било пријављених народних посланика, те се прешло на изјашњавање о Записнику.

***Записник са Осме редовне сједнице Народне скупштине Републике Српске је усвојен са 57 гласова ''за'', ниједним ''против'' и два ''уздржана''.***

Затим је потпредсједница отворила расправу о **Записнику са Осме посебне сједнице Народне скупштине Републике Српске, одржане 16, 17. и 18. децембра 2019. године.**

За расправу није било пријављених народних посланика, те се прешло на изјашњавање о Записнику.

***Записник са Осме посебне сједнице Народне скупштине Републике Српске је усвојен са 47 гласова ''за'', девет ''против'' и ниједним ''уздржаним''.***

Потпредсједница је отворила расправу и о **записнику са Девете посебне сједнице Народне скупштине Републике Српске, одржане 23. и 24. децембра 2019. године.**

У расправи су учествовали: Миладин Станић, Небојша Вукановић, Недељко Гламочак, Драшко Станивуковић, Љубиша Крунић, Јелена Тривић и Игор Црнадак.

Потом се прешло на изјашњавање о Записнику.

***Записник са Девете посебне сједнице Народне скупштине Републике Српске је усвојен са 42 гласа ''за'', 17 ''против'' и ниједним ''уздржаним''.***

Прешло се на утврђивање приједлога дневног реда Девете редовне сједнице Народне скупштине Републике Српске.

Потпредсједница је констатовала да је Законодавни одбор с дневног реда скинуо тачку 9 – Нацрт закона о заштити узбуњивача – приједлог народног посланика Драшка Станивуковића.

У посланичкој расправи о приједлогу дневног реда учествовала је Душица Шолаја.

Других приједлога за измјену или допуну дневног реда није било, те се прешло на изјашњавање о предложеном дневном реду.

Народна скупштина Републике Српске је усвојила

**ДНЕВНИ РЕД**

1. Посланичка питања предсједнику Владе Републике Српске;
2. Приједлог декларације Народне скупштине Републике Српске о положају српског народа у Црној Гори – приједлог народног посланика Небојше Вукановића;
3. Приједлог закона о Граду Источно Сарајево – по хитном поступку – приједлог Клуба посланика СНСД;
4. Приједлог закона о измјени Изборног закона Републике Српске – по хитном поступку – приједлог Клуба посланика СНСД;
5. Приједлог закона о посебном поступку експропријације ради изградње ауто-пута и гасовода дионице Вукосавље – Брчко и Брчко – Рача – по хитном поступку;
6. Приједлог закона о измјенама и допунама Закона о метрологији у Републици Српској – по хитном поступку;
7. Приједлог закона о инспекцијама Републике Српске;
8. Приједлог закона о измјенама и допунама Закона о штрајку;
9. Нацрт закона споразумном вансудском финансијском реструктурирању;
10. Нацрт закона о заштити права на суђење у разумном року;
11. Нацрт закона о посредовању у промету непокретности;
12. Нацрт закона о измјени Закона о радним односима у државним органима – приједлог народног посланика Милана Петковића;
13. Нацрт закона о измјенама Закона о статусу функционера јединица локалне самоуправе – приједлог народног посланика Милана Петковића;
14. Приједлог стратегије развоја електронске управе Републике Српске за период 2019 – 2022. година;
15. Приједлог стратегије за унапређење и заштиту права припрадника националних мањина у Републици Српској за период 2020 – 2024. година;
16. Приједлог стратегије за борбу против сајбер-криминалитета у Републици Српској од 2020. до 2024. године;
17. Приједлог буџета Регулаторне комисије за енергетику Републике Српске за 2020. годину;
18. Избор и именовања.

*са* ***46 гласова ''за'', 16 “против'' и два ''уздржана''.***

Након тога се прешло на разматрање тачака дневног реда.

**Ад – 1: Посланичка питања предсједнику Владе Републике Српске**

Своје учешће у оквиру ове тачке дневног реда узели су: Давор Шешић, Јелена Тривић, Срђан Мазалица, Андреа Дорић, Наташа Радуловић, Споменка Стевановић, Денис Шулић, Томица Стојановић, Владо Ђајић, Обрен Марковић, Игор Жунић, Недељко Гламочак, Недељко Ћорић, Мара Милошевић, Драгослав Кабић, Гордана Видовић и Душица Шолаја.

**Ад – 2: Приједлог декларације Народне скупштине Републике Српске о положају српског народа у Црној Гори – приједлог народног посланика Небојше Вукановића**

У име предлагача уводно излагање поднио је Небојша Вукановић, народни посланик.

По овој тачки дневног реда није било извјештаја одбора Народне скупштине Републике Српске.

У посланичкој расправи учествовали су: Драшко Станивуковић, Јелена Тривић, Валерија Лакић, Споменка Стевановић, Томица Стојановић, Един Рамић, Љубиша Крунић, Александар Главаш, Соња Караџић Јовичевић, Наташа Радуловић, Недељко Гламочак, Зоран Видић, Миладин Станић, Милутин Тасовац, Дарко Бабаљ и Милан Тубин.

Закључена је расправа.

Завршну ријеч по овој тачки дневног реда дао је Небојша Вукановић, народни посланик.

*У* ***дану за гласање***,20. фебруара 2020. године, Народна скупштина Републике Српске је приступила изјашњавању о Приједлогу декларације.

***Декларација Народне скупштине Републике Српске о положају српског народа у Црној Гори није усвојена (19 гласова ''за'', један ''против'' и два ''уздржана'').***

**Ад- 3: Приједлог закона о Граду Источно Сарајево – по хитном поступку – приједлог Клуба посланика СНСД**

У име предлагача, испред Клуба посланика СНСД, уводно излагање поднио је Мирослав Вујичић, народни посланик.

Законодавни одбор и Одбор за локалну самоуправу су разматрали наведени закон и поднијели Народној скупштини извјештаје у којима констатују да су заузели ставове да се исти разматра на Деветој редовној сједници.

У посланичкој расправи учествовали су: Перица Бундало, Александар Главаш, Наташа Кулашинац, Споменка Стевановић, Дарко Бабаљ, Соња Караџић Јовичевић, Јелена Тривић, Драшко Станивуковић, Зоран Видић и Милан Петковић.

Клуб посланика СНСД је предложио два амандмана.

Клуб посланика УС је предложио три амандмана.

Закључена је расправа.

Завршну ријеч по овој тачки дневног реда дао је Мирослав Вујичић, народни посланик.

*У* ***дану за гласање***,20. фебруара 2020. године, Народна скупштина Републике Српске је приступила изјашњавању о амандманима и Приједлогу закона.

Клуб посланика СНСД је поднио два амандмана који су постали саставни дио закона.

По приједлогу амандмана Клуба посланика УС, као предлагач изјаснио се Мирослав Вујичић:

* амандман 1 – прихваћен,
* амандман 2 – прихваћен и
* амандман 3 – прихваћен.

Прешло се на изјашњавање о Приједлогу закона.

**Закон о Граду Источно Сарајево је усвојен *са 50 гласова ''за'', једним ''против'' и 14 ''уздржаних''.***

**Ад- 4: Приједлог закона о измјени Изборног закона Републике Српске – по хитном поступку – приједлог Клуба посланика СНСД**

У име предлагача испред Клуба посланика СНСД уводно излагање поднијела је Наташа Кулашинац, народни посланик.

Законодавни одбор, Одбор за политички систем, правосуђе и управу и Одбор за локалну самоуправу су разматрали наведени приједлог закона и поднијели Народној скупштини извјештаје у којима констатују да су заузели ставове да се исти разматра на Деветој редовној сједници.

У посланичкој расправи учествовали су: Недељко Гламочак, Драшко Станивуковић, Дарко Бабаљ, Радован Вишковић, Томица Стојановић, Небојша Вукановић, Игор Црнадак и Милан Тубин.

Клуб посланика СНСД је предложио амандман.

Закључена је расправа.

Завршну ријеч по овој тачки дневног реда дала је Наташа Кулашинац, народни посланик.

*У* ***дану за гласање***,20. фебруара 2020. године, Народна скупштина Републике Српске је приступила изјашњавању о амандману и Приједлогу закона.

Клуб посланика СНСД је поднио амандман који је постао саставни дио закона.

Прешло се на изјашњавање о Приједлогу закона.

**Закон о измјени Изборног закона Републике Српске је усвојен *са 50 гласова ''за'', 10 ''против'' и шест ''уздржаних''.***

**Ад – 5: Приједлог закона о посебном поступку експропријације ради изградње ауто -пута и гасовода дионице Вукосавље – Брчко и Брчко – Рача – по хитном поступку**

У име предлагача уводно излагање поднијела је Босиљка Предраговић, директор РУГИП-а.

Законодавни одбор, Одбор за политички систем, правосуђе и управу и Одбор за заштиту животне средине су разматрали наведени приједлог закона и поднијели Народној скупштини извјештаје у којима констатују да су заузели ставове да се исти разматра на Деветој редовној сједници.

У посланичкој расправи учествовали су: Томица Стојановић, Миладин Станић, Гордана Видовић, Небојша Вукановић, Игор Жунић, Томица Стојановић и Гордана Видовић.

Закључена је расправа.

Завршну ријеч по овој тачки дневног реда дала је Босиљка Предраговић, директор РУГИП-а.

*У* ***дану за гласање***,20. фебруара 2020. године, Народна скупштина Републике Српске је приступила изјашњавању о Приједлогу закона.

***Закон о посебном поступку експропријације ради изградње ауто-пута и гасовода дионице Вукосавље – Брчко и Брчко – Рача је усвојен са 65 гласова ''за'', једним ''против'' и ниједним ''уздржаним''.***

**Ад – 6: Приједлог закона о измјенама и допунама Закона о метрологији у Републици Српској – по хитном поступку**

У име предлагача уводно излагање поднио је Вјекослав Петричевић, министар привреде и предузетништва.

Законодавни одбор и Одбор за привреду су разматрали наведени приједлог закона и поднијели Народној скупштини извјештаје у којима констатују да су заузели ставове да се исти разматра на Деветој редовној сједници.

Предсједник је обавијестио присутне да ће дан за гласање бити око 13.30 часова.

У посланичкој расправи учествовали су: Гордана Видовић, Томица Стојановић, Миладин Станић и Небојша Вукановић.

Закључена је расправа.

Завршну ријеч по овој тачки дневног реда дао је Вјекослав Петричевић, министар привреде и предузетништва.

*У* ***дану за гласање***,20. фебруара 2020. године, Народна скупштина Републике Српске је приступила изјашњавању о Приједлогу закона.

***Закон о измјенама и допунама Закона о метрологији у Републици Српској је усвојен са 50 гласова ''за'', једним ''против'' и 14 ''уздржаних''.***

**Ад – 7: Приједлог закона о инспекцијама Републике Српске**

У име предлагача уводно излагање поднијела је Лејла Решић, министар управе и локалне самоуправе.

Законодавни одбор, Одбор за локалну самоуправу и Одбор за привреду су разматрали наведени приједлог закона и поднијели Народној скупштини извјештаје у којима констатују да су заузели ставове да се исти разматра на Деветој редовној сједници.

Уз претходно одобрење Колегијума, Скупштини се обратио, испред Конфедерације синдиката Републике Српске Божо Марић, у трајању до 10 минута.

У посланичкој расправи учествовали су: Драшко Станивуковић, Јелена Тривић, Милан Тубин, Гордана Видовић, Александар Фулурија, Споменка Стевановић, Жељко Бабић, Миладин Станић, Недељко Гламочак, Борис Пашалић, Давор Шешић, Милан Шврака, Зоран Видић и Небојша Вукановић.

Јелена Тривић, народни посланик је поднијела осам амандмана на Приједлог закона.

Закључена је расправа.

Завршну ријеч по овој тачки дневног реда дала је Лејла Решић, министар управе и локалне самоуправе.

*У* ***дану за гласање***,20. фебруара 2020. године, Народна скупштина Републике Српске је приступила изјашњавање о амандманима и Приједлогу закона.

По приједлогу амандмана Јелене Тривић, народног посланика, као предлагач изјаснила се Лејла Решић, министар управе и локалне самоуправе:

* амандман 1 – није прихваћен,
* амандман 2 – није прихваћен,
* амандман 3 – није прихваћен,
* амандман 4 – није прихваћен,
* амандман 5 – није прихваћен,
* амандман 6 – није прихваћен,
* амандман 7 – није прихваћен и
* амандман 8 – није прихваћен.

Након неприхватања амандмана од стране предлагача Приједлога закона, Јелена Тривић, народни посланик, није тражила изјашњавање о амандманима.

Прешло се на изјашњавање о Приједлогу закона.

***Закон о инспекцијама Републике Српске је усвојен са 49 гласова ''за'', једним ''против'' и 14 ''уздржаних''.***

Први дио Девете редовне сједнице је окончан, те се прешло у ***дан за гласање***.

У ***дану за гласање***, 20. фебруара 2020. године, одсутни су били сљедећи народни посланици: Милан Радовић, Наташа Стевановић, Драган Галић, Бранко Бутулија, Милан Петковић, Сенад Братић, Мирела Кајкут Зељковић, Крсто Јандрић, Иванка Марковић, Дарко Бабаљ, Дарко Митрић, Дарко Бањац и Един Рамић.

**Наставак засједања 25. и 26. фебруар 2020. године**

Предсједник је отворио први наставак Девете редовне сједнице и констатовао да постоји кворум, те да су одсуство са сједнице најавили народни посланици: Милан Радовић, Жељка Стојичић, Драган Галић, Александар Фулурија, Перица Бундало, Сенад Братић, Миленко Вићановић, Данијел Јошић и Александар Суботић.

На почетку сједнице предсједник је обавијестио присутне да ће се радити у пословнички предвиђеном радном времену, а да ће *дан за гласање* бити по апсолвирању свих тачака дневног реда, уз најаву могућности одржавања посебне сједнице у току дана.

Предсједник је најприје по Пословнику дао ријеч предсједнику Комисије за избор и именовање Радовану Вуковићу, који је поднио два извјештаја и то:

* Извјештај о Одлуци о престанку мандата народном посланику у Народној скупштини Ђорђу Поповићу и
* Извјештај о Одлуци о додјељивању мандата сљедећем квалификованом кандидату са листе политичког субјекта Демократски народни савез – ДНС Дики Цвјетиновићу.

Пошто није било пријављених за расправу по извјештајима Комисије за избор и именовања, предсједник је закључио расправу и констатовао престанак мандата народном посланику у Народној скупштини Републике Српске Ђорђу Поповићу, а потом се прешло на изјашњавање о разматрању Одлуке о додјели мандата народном посланику у Народној скупштини Републике Српске Дики Цвјетиновићу.

Одлука о додјели мандата народном посланику у Народној скупштини Републике Српске Дики Цвјетиновићу је усвојена са ***49 гласова ''за'', ниједним ''против'' и ниједним ''уздржаним''.***

Новоизабрани народни посланик је положио свечану заклетву.

У наставку Девете редовне сједнице разматрале су се преостале тачке усвојеног дневног реда, и то:

1. Приједлог закона о измјенама и допунама Закона о штрајку;
2. Нацрт закона споразумном вансудском финансијском реструктурирању;
3. Нацрт закона о заштити права на суђење у разумном року;
4. Нацрт закона о посредовању у промету непокретности;
5. Нацрт закона о измјени Закона о радним односима у државним органима – приједлог народног посланика Милана Петковића;
6. Нацрт закона о измјенама Закона о статусу функционера јединица локалне самоуправе – приједлог народног посланика Милана Петковића;
7. Приједлог стратегије развоја електронске управе Републике Српске за период 2019 – 2022. година;
8. Приједлог стратегије за унапређење и заштиту права припрадника националних мањина у Републици Српској за период 2020 – 2024. година;
9. Приједлог стратегије за борбу против сајбер криминалитета у Републици Српској од 2020. до 2024. године;
10. Приједлог Буџета Регулаторне комисије за енергетику Републике Српске за 2020. годину;
11. Избор и именовања.

**Ад – 8: Приједлог закона о измјенама и допунама Закона о штрајку**

У име предлагача уводно излагање поднио је Душко Милуновић, министар рада и борачко-инвалидске заштите.

Законодавни одбор и Одбор за привреду су разматрали Приједлог закона и поднијели Народној скупштини извјештаје у којима су заузели ставове да се исти разматра на Деветој редовној сједници.

У посланичкој расправи учествовали су: Перо Петровић, Драшко Станивуковић, Јелена Тривић, Гордана Видовић, Милан Тубин, Љубиша Крунић, Небојша Вукановић, Миладин Станић, Зоран Видић, Дарко Бабаљ, Милан Шврака и Соња Караџић-Јовичевић.

Закључена је расправа.

Завршну ријеч по овој тачки дневног реда дао је Душко Милуновић, министар рада и борачко-инвалидске заштите.

*У* ***дану за гласање***, 3. марта 2020. године, Народна скупштина Републике Српске је приступила изјашњавању о Приједлогу закона.

***Закон о измјенама и допунама Закона о штрајку је усвојен са 49 гласова ''за'', девет ''против'' и три ''уздржана''.***

**Ад – 9: Нацрт закона споразумном вансудском финансијском реструктурирању**

У име предлагача уводно излагање поднио је Вјекослав Петричевић, министар привреде и предузетништва.

Законодавни одбор је разматрао Нацрт закона и поднио Народној скупштини извјештај у којем је заузео став да се исти разматра на Деветој редовној сједници.

У посланичкој расправи учествовали су: Перо Петровић, Драшко Станивуковић, Зоран Видић, Игор Жунић, Јелена Тривић, Драган Чавић, Миладин Станић и Небојша Вукановић.

Закључена је расправа.

Завршну ријеч по овој тачки дневног реда дао је Вјекослав Петричевић, министар привреде и предузетништва.

*У* ***дану за гласање***, 3. марта 2020. године, Народна скупштина Републике Српске је приступила изјашњавању о Нацрту закона.

***Нацрт закона споразумном вансудском финансијском реструктурирању је усвојен са 50 гласова ''за'', два ''против'' и 10 ''уздржаних''.***

**Ад – 10: Нацрт закона о заштити права на суђење у разумном року**

У име предлагача уводно излагање поднио је Антон Касиповић, министар правде.

Законодавни одбор је разматрао Нацрт закона и поднио Народној скупштини извјештај у којем је заузео став да се исти разматра на Деветој редовној сједници уз Закључак да је због значаја материје коју регулише, наведени нацрт закона потребно упутити у стручну расправу која ће се спровести у року од 60 дана.

Одбор за политички систем, правосуђе и управу је поднио извјештај Народној скупштини Републике Српске и заузео став да се исти разматра на Деветој редовној сједници.

У посланичкој расправи учествовали су: Иванка Марковић, Споменка Стевановић, Наташа Радуловић, Гордана Видовић, Милан Тубин, Ранка Перић Ромић, Јелена Тривић, Љубиша Крунић, Драшко Станивуковић, Недељко Гламочак, Душица Шолаја, Миладин Станић, Небојша Вукановић и Милан Петковић.

Закључена је расправа.

Завршну ријеч по овој тачки дневног реда дао је Антон Касиповић, министар правде.

*У* ***дану за гласање***, 3. марта 2020. године, Народна скупштина Републике Српске је приступила изјашњавању о Нацрту закона.

***Нацрт закона о заштити права на суђење у разумном року је усвојен са 52 гласа ''за'', ниједним ''против'' и 10 ''уздржаних''.***

Приступило се изјашњавању о ***Приједлогу закључка*** Законодавног одбора да се Нацрт закона упути у стручну расправу и **исти је усвојен *са 62 гласа ''за'', ниједним ''против'' и ниједним ''уздржаним''.***

**Ад – 11: Нацрт закона о посредовању у промету непокретности**

У име предлагача уводно излагање поднијела је Сузана Гашић, министар трговине и туризма.

Законодавни одбор и Одбор за привреду су разматрали наведени нацрт закона и поднијели Народној скупштини извјештаје у којима констатују да су заузели ставове да се исти разматра на Деветој редовној сједници.

У посланичкој расправи учествовали су: Давор Шешић, Ранка Перић Ромић и Гордана Видовић.

Расправа по овој тачки дневног реда је настављена 3. марта 2020. године.

**Други наставак Девете редовне сједнице, 3. март 2020. године**

Предсједник је отворио други наставак Девете редовне сједнице и констатовао да постоји кворум, те да су одсуство са сједнице најавили народни посланици: Милан Радовић, Соња Караџић Јовичевић, Драган Галић, Валерија Лакић, Жељко Бабић, Игор Црнадак, Миленко Вићановић, Милан Шврака и Един Рамић.

На почетку сједнице предсједник је обавијестио присутне да ће се радити док се не исцрпе све преостале тачке дневног реда, а да ће *дан за гласање* бити по апсолвирању свих тачака дневног реда.

У наставку Девете редовне сједнице разматрале су се преостале тачке усвојеног дневног реда, и то:

1. Нацрт закона о посредовању у промету непокретности;
2. Нацрт закона о измјени Закона о радним односима у државним органима – приједлог народног посланика Милана Петковића;
3. Нацрт закона о измјенама Закона о статусу функционера јединица локалне самоуправе – приједлог народног посланика Милана Петковића;
4. Приједлог стратегије развоја електронске управе Републике Српске за период 2019 – 2022. година;
5. Приједлог стратегије за унапређење и заштиту права припрадника националних мањина у Републици Српској за период 2020 – 2024. година;
6. Приједлог стратегије за борбу против сајбер криминалитета у Републици Српској од 2020. до 2024. године;
7. Приједлог буџета Регулаторне комисије за енергетику Републике Српске за 2020. годину;
8. Избор и именовања.

**Ад – 11: Нацрт закона о посредовању у промету непокретности**

Наставак расправе од 26. фебруара 2020. године.

У посланичкој расправи учествовали су: Небојша Вукановић, Маринко Драгишић, Миладин Станић, Драшко Станивуковић, Јелена Тривић и Милан Тубин.

Закључена је расправа.

Завршну ријеч по овој тачки дневног реда дала је Сузана Гашић, министар трговине и туризма.

*У* ***дану за гласање***, 3. марта 2020. године, Народна скупштина Републике Српске је приступила изјашњавању о Нацрту закона.

***Нацрт закона о посредовању у промету непокретности је усвојен са 50 гласова ''за'', два ''против'' и 10 ''уздржаних''.***

**Ад – 12: Нацрт закона о измјени Закона о радним односима у државним органима – приједлог народног посланика Милана Петковића**

У име предлагача уводно излагање поднио је Милан Петковић, народни посланик.

Законодавни одбор је разматрао Нацрт закона и поднио Народној скупштини извјештај у којем је заузео став да се исти разматра на Деветој редовној сједници.

У посланичкој расправи учествовали су: Јелена Тривић, Драшко Станивуковић, Недељко Гламочак, Милан Тубин, Давор Шешић, Небојша Вукановић, Игор Жунић, Зоран Видић и Миладин Станић.

Закључена је расправа.

Завршну ријеч по овој тачки дневног реда дао је Милан Петковић, народни посланик.

*У* ***дану за гласање***, 3. марта 2020. године, Народна скупштина Републике Српске је приступила изјашњавању о Нацрту закона.

**Нацрт закона о измјени Закона о радним односима у државним органима није усвојен (*11 гласова ''за'', један ''против'' и пет ''уздржаних''*).**

**Ад – 13: Нацрт закона о измјенама Закона о статусу функционера јединица локалне самоуправе – приједлог народног посланика Милана Петковића**

У име предлагача уводно излагање поднио је Милан Петковић, народни посланик.

Законодавни одбор је разматрао Нацрт закона и поднио Народној скупштини извјештај у којем је заузео став да се исти разматра на Деветој редовној сједници.

Одбор за локалну самоуправу је разматрао Нацрт закона и поднио Народној скупштини извјештај у којем је заузео став да се исти разматра на Деветој редовној сједници уз Закључак да предлагач усагласи приједлог измјена Закона са Владом Републике Српске, односно ресорним министарствима, у смислу усклађености са осталим законима којима је регулисан дио питања, а како је то наведено у Мишљењу Владе Републике Српске, да би се избјегла евентуална колизија између оваквог приједлога и осталих прописа помеутих у Мишљењу Владе.

Није било пријављених за посланичку расправу.

Закључена је расправа.

Завршну ријеч по овој тачки дневног реда дао је Милан Петковић, народни посланик.

*У* ***дану за гласање***, 3. марта 2020. године, Народна скупштина Републике Српске је приступила изјашњавању о Нацрту закона.

***Нацрт закона о измјенама Закона о статусу функционера јединица локалне самоуправе није усвојен (11 гласова ''за'', два ''против'' и три ''уздржана'').***

**Ад – 14: Приједлог стратегије развоја електронске управе Републике Српске за период 2019 – 2022. година**

У име предлагача уводно излагање дао је Срђан Рајчевић, министар за научнотехнолошки развој, високо образовање и информационо друштво.

Одбор за европске интеграције и регионалну сарадњу је разматрао Приједлог стратегије и поднио Народној скупштини извјештај у којем је заузео став да се исти разматра на Деветој редовној сједници.

У посланичкој расправи учествовали су Зоран Видић и Драшко Станивуковић.

Закључена је расправа.

Завршну ријеч по овој тачки дневног реда дао је Срђан Рајчевић, министар за научнотехнолошки развој, високо образовање и информационо друштво.

*У* ***дану за гласање***, 3. марта 2020. године, Народна скупштина Републике Српске је приступила изјашњавању о Приједлогу стратегије.

**Одлука о усвајању Стратегије развоја електронске управе Републике Српске за период 2019 – 2022. година *је усвојен са 50 гласова ''за'', седам ''против'' и пет ''уздржаних''.***

**Ад – 15: Приједлог стратегије за унапређење и заштиту права припадника националних мањина у Републици Српској за период 2020 – 2024. година**

У име предлагача уводно излагање поднијела је Славица Лукић, помоћник министра управе и локалне самоуправе.

Одбор једнаких могућности је разматрао Приједлог стратегије и поднио Народној скупштини извјештај у коме је заузео став да се исти разматра на Деветој редовној сједници.

У посланичкој расправи учествовали су Гордана Видовић и Небојша Вукановић.

Закључена је расправа.

Завршну ријеч по овој тачки дневног реда дала је Славица Лукић, помоћник министра помоћник министра управе и локалне самоуправе.

*У* ***дану за гласање***, 3. марта 2020. године, Народна скупштина Републике Српске је приступила изјашњавању о Приједлогу стратегије.

**Одлука о усвајању Стратегије за унапређење и заштиту права припрадника националних мањина у Републици Српској за период 2020 – 2024. година *је усвојен са 61 гласом ''за'', ниједним ''против'' и ниједним ''уздржаним''***.

**Ад – 16: Приједлог стратегије за борбу против сајбер-криминалитета у Републици Српској од 2020. до 2024. године**

У име предлагача уводно излагање поднио је Срђан Обрадовић, представник министарства унутрашњих послова.

Одбор за европске интеграције и регионалну сарадњу је разматрао Приједлог стратегије и поднио Народној скупштини извјештај у којем је заузео став да се исти разматра на Деветој редовној сједници.

У посланичкој расправи учествовали су: Небојша Вукановић, Јелена Тривић, Милан Тубин, Гордана Видовић и Мирослав Вујичић.

Закључена је расправа.

Завршну ријеч по овој тачки дневног реда дао је Срђан Обрадовић, представник министарства унутрашњих послова.

*У* ***дану за гласање***, 3. марта 2020. године, Народна скупштина Републике Српске је приступила изјашњавању о Приједлогу стратегије.

***Одлука о усвајању Стратегије* *за борбу против сајбер-криминалитета у Републици Српској од 2020. до 2024. године је усвојена са 52 гласа ''за'', ниједним ''против'' и 10 ''уздржаних''.***

**Ад – 17: Приједлог буџета Регулаторне комисије за енергетику Републике Српске за 2020. годину**

У име предлагача уводно излагање поднио је Владислав Владичић, предсједник Регулаторне комисије за енергетику Републике Српске.

По овој тачки дневног реда није било извјештаја одбора.

У посланичкој расправи учествовао је Небојша Вукановић.

Закључена је расправа.

Завршну ријеч по овој тачки дневног реда дао је Владислав Владичић, предсједник Регулаторне комисије за енергетику Републике Српске.

*У* ***дану за гласање***, 3. марта 2020. године, Народна скупштина Републике Српске је приступила изјашњавању о Приједлогу буџета.

***Одлука о усвајању буџета Регулаторне комисије за енергетику Републике Српске за 2020. годину је усвојена са 49 гласова ''за'', 11 ''против'' и ниједним ''уздржаним''.***

**Ад – 18: Избор и именовања**

Предсједник Комисије за избор и именовање Радован Вуковић је поднио сљедеће извјештаје:

* **Приједлог кандидата за избор предсједника, замјеника предсједника и чланова Комисије за хартије од вриједности**

Није било пријављених за расправу.

Приједлог да се за предсједника, замјеника и чланове Комисије за хартије од вриједности Републике Српске**,** на период од пет година, изаберу: Огњен Михајловић за предсједника, Радован ел Чабан за замјеника предсједника, Миодраг Јандрић за члана, Предраг Гајић за члана и Дарко Барашин за члана ***је усвојен са 50 гласова ''за'', два ''против'' и шест ''уздржаних''.***

* **Приједлог кандидата за избор директора Агенције за осигурање Републике Српске**

Приједлог да се Славен Дујаковић изабере за директора Агенције за осигурање Републике Српске ***је усвојен са 50 гласова ''за'', девет ''против'' и ниједним ''уздржаним''***.

* **Приједлог за избор члана радних тијела Народне скупштине Републике Српске.**

Приједлог да се **Момчило Антонић** изабере за члана у Одбор за финансије и буџет је ***усвојен са 56 гласова ''за'', два ''против'' и ниједним ''уздржаним''.***

Приједлог да се **Момчило Антонић** изабере за члана у Одбору за ревизију ***је усвојен са 54 гласа ''за'', једним ''против'' и ниједним ''уздржаним''.***

У оквиру ове тачке дневног реда предсједник Клуба посланика СНСД Игор Жунић је у име Клуба посланика СНСД, а на основу члана 19 Пословника Народне скупштине Републике Српске поднио извјештај о **кандидату за избор потпредсједника Народне скупштине Републике Српске Денису Шулићу.**

У расправи је учествовала Бегија Смајић.

**Одлука о избору потпредсједника Народне скупштине Републике Српске Дениса Шулића је *усвојена са 50 гласова ''за'', два ''против'' и шест ''уздржаних''***.

Други наставак Девете редовне сједнице је окончан, те се прешло у ***дан за гласање*.**

У ***дану за гласање***, 3. марта 2020. године, одсутни су били сљедећи народни посланици: Милан Радовић, Соња Караџић Јовичевић, Драган Галић, Валерија Лакић, Жељко Бабић, Игор Црнадак, Миленко Вићановић, Милан Шврака, Един Рамић, Милица Ловрић, Крсто Јандрић, Александар Фулурија, Далибор Стевић, Драшко Станивуковић, Дарко Митрић, Дарко Бабаљ, Бранко Бутулија и Душко Ивић.

Овим је окончан рад по дневном реду Девете редовне сједнице Народне скупштине Републике Српске.

Саставни дио овог записника је препис тонског записа Девете редовне сједнице Народне скупштине Републике Српске од 771 странице.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Небојша Згоњанин Недељко Чубриловић***